Ναριάν-Μαρ

Το Ναριάν-Μαρ (, Νενετσικά: Няръянa марˮ, Nyar'yana marq, κυριολεκτικά "κόκκινη πόλη") είναι πόλη και διοικητικό κέντρο του αυτόνομου θύλακα της Νενετσίας στη  Ρωσία, βόρεια του Αρκτικού Κύκλου. Βρίσκεται στη δεξιά όχθη του ποταμού Πετσόρα, 110 χιλιόμετρα από τις εκβολές του ποταμού στη Θάλασσα του Μπάρεντς. Έχει λιμάνι τόσο στον ποταμό Πετσόρα όσο και στη θάλασσα. Το 1973 είχε  17.000 κατοίκους. Ο πληθυσμός στην απογραφή του 1989 ήταν 20.182 άτομα, στην απογραφή του 2002 18.611 άτομα και στην απογραφή του 2010 21.658 άτομα.

Ιστορία 
Η βιομηχανική ανάπτυξη στην περιοχή γύρω από το Ναριάν-Μαρ ξεκίνησε το 1930, κατά τη διάρκεια του πρώτου πενταετούς σχεδίου της Σοβιετικής Ένωσης. Η ανάπτυξη της περιοχής ήταν το άμεσο αποτέλεσμα της ανάπτυξης της ανθρακοφόρας λεκάνης του Πετσόρα και της κατασκευής των συναφών υποδομών.

Το Ναριάν-Μαρ αποτέλεσε για πολλά χρόνια το κέντρο της βιομηχανίας ξυλείας, και έχει αρκετούς μεγάλους μύλους ξυλείας οι οποίοι έχουν κλείσει. Προς το παρόν, ο μεγαλύτερος εργοδότης της πόλης είναι η εταιρεία πετρελαιοειδών LUKoil.

Η σημασία της πόλης προέρχεται από το ότι είναι το μόνο αναπτυγμένο εμπορικό λιμάνι, σε μια έκταση αρκετών χιλιάδων τετραγωνικών χιλιομέτρων. Ως αποτέλεσμα, το Ναριάν-Μαρ έχει αρκετά ανεπτυγμένες τουριστικές και υπηρεσίες φιλοξενίας, με πολλές σάουνες και ξενοδοχεία. Η πόλη φιλοξενεί επίσης ένα τοπικό μουσείο, ένα μεγάλο μνημείο Β΄ Παγκοσμίου Πολέμου, Ορθόδοξη εκκλησία, και ένα ιστορικό κέντρο που προηγείται των θεμελίων της σύγχρονης πόλης. Η αθλητική αλιεία είναι επίσης δυνατή στην περιοχή.

Διοικητική και δημοτική κατάσταση 
Το Ναριάν-Μαρ είναι το διοικητικό κέντρο του αυτόνομου θύλακα. Εντός του πλαισίου των διοικητικών διαιρέσεων, ενσωματώθηκε ως πόλη θυλακιακής σημασίας του Ναριάν-Μαρ—διοικητική μονάδα με την κατάσταση ίση με εκείνη των επαρχιών. Ως δημοτική διαίρεση, η πόλη θυλακιακής σημασία του Ναριάν-Μαρ ενσωματώνεται ως Αστικός Θύλακας του Ναριάν-Μαρ.

Μεταφορά 

Η πόλη εξυπηρετείται από το Αεροδρόμιο του Ναριάν-Μαρ, το οποίο συνδέεται με την πόλη με τον Α-381.

Κλίμα 
Το Ναριάν-Μαρ έχει υποαρκτικό κλίμα (τύπος Dfc της κλιματικής ταξινόμησης Κέππεν), με κοντά, ήπια καλοκαίρια που μπορεί να ξεπεράσουν τους  και πολύ κρύους χειμώνες. Η βροχόπτωση είναι κάπως μεγαλύτερη το καλοκαίρι απ'ότι το χειμώνα.

Κινητές τηλεπικοινωνίες 
Οι πάροχοι που παρέχουν τις υπηρεσίες τους μέσω των προτύπων GSM (2G) / UMTS (3G) είναι οι εξής: МегаФон, МТС, Билайн, Tele2, Yota.

Οι πάροχοι που παρέχουν τις υπηρεσίες τους μέσω των προτύπων LTE (4G) είναι οι εξής: МТС.

Τον Νοέμβριο του 2013, το πρότυπο LTE (4G) τέθηκε σε δοκιμαστική λειτουργία από τον Rostelecom.

Στην μουσική 
Το τραγούδι Ναριάν-Μαρ, το Ναριάν-Μαρ μου γράφτηκε το 1964 (στίχοι της Ίννα Κασέζεβα, μουσική του Γκριγκόρι Πονομάρενκο). Η Γκαλίνα Σάλκοβα έγινε ο πρώτος τραγουδιστής του τραγουδιού. Στη συνέχεια, μετά την παράσταση των Καταρίνα Σάβρινα και Κόλα Μπέλντι, το τραγούδι έγινε δημοφιλές σε όλη τη χώρα.

Αδελφοποιημένες πόλεις 
Οι αδελφοποιημένες πόλεις του Ναριάν-Μαρ είναι οι παρακάτω:

  Καουτοκέινο (Νορβηγία)
  Αρχάγγελσκ (Ρωσία)
  Ζβιόζντνι γκοροντόκ (Ρωσία)
  Ζελένογκραντ (Ρωσία)
  Ούχτα (Ρωσία)
  Ούσινσκ (Ρωσία)

Πρώην αδελφοποιημένες πόλεις 

  Μαριούπολη (Ουκρανία)

Η αδελφοποίηση ξεκίνησε το 1992 με πρωτοβουλία του Ι.Ν. Πρόσβιριν, αλλά διακόπηκε από το Δημοτικό Συμβούλιο της Μαριούπολης στις 29 Ιουνίου 2017.

Παραπομπές

Πηγές 
 Собрание депутатов Ненецкого автономного округа. Закон №557-ОЗ от 24 февраля 2005 г. «Об административно-территориальном устройстве Ненецкого автономного округа», в ред. Закона №155-ОЗ от 1 декабря 2015 г. «О внесении изменений в часть 1 статьи 2 Закона Ненецкого автономного округа "Об административно-территориальном устройстве Ненецкого автономного округа"». Вступил в силу со дня официального опубликования. Опубликован: "Няръяна Вындер", №28, 28 февраля 2005 г. (Council of Deputies of Nenets Autonomous Okrug. Law #557-OZ of February 24, 2005 On the Administrative-Territorial Structure of Nenets Autonomous Okrug, as amended by the Law #155-OZ of December 1, 2015 On Amending Part 1 of Article 2 of the Law of Nenets Autonomous Okrug "On the Administrative-Territorial Structure of Nenets Autonomous Okrug". Effective as of the day of the official publication.).

Πόλεις της Ρωσίας